b'\n_START_ARTICLE_\nUKM-2000\n_START_SECTION_\nPovijest razvoja\n_START_PARAGRAPH_\n12. o\xc5\xbeujka 1999. Poljska je postala \xc4\x8dlanica NATO pakta. Nakon toga javio se problem modifikacije postoje\xc4\x87eg oru\xc5\xbeja poljske vojske na NATO standard. Zbog toga je odlu\xc4\x8den razvoj novog mitraljeza op\xc4\x87e namjene koji je temeljen na dizajnu sovjetskog PK mitraljeza. Tako je stvoren UKM-2000 koji mo\xc5\xbee koristiti NATO streljivo._NEWLINE_Modifikaciji su najprije pristupili pi\xc5\xa1tolji i automatske pu\xc5\xa1ke u slu\xc5\xbebi poljske vojske a nakon toga su uslijedili mitraljezi op\xc4\x87e namjene. Tako je novonastali UKM-2000 umjesto 7,62\xc3\x9754 mm R po\xc4\x8deo koristiti streljivo kalibra 7,62\xc3\x9751 mm._NEWLINE_UKM-2000 ima samo mogu\xc4\x87nost automatske paljbe te koristi lance sa streljivom kapaciteta 100, 200 i 250 metaka koji se nalaze u metalnim kutijama.\n_START_SECTION_\nUporaba\n_START_PARAGRAPH_\nPrototipovi su se izra\xc4\x91ivali od 1998. do 2000. a kvalifikacijski testovi su dovr\xc5\xa1eni 2000. godine. U kona\xc4\x8dnici su stvorene ina\xc4\x8dice UKM-2000P, UKM-2000 D te UKM-2000C. Poljska vojska je najprije krenula s testnom uporabom modela D i P. Mitraljezi su se po\xc4\x8deli uvoditi u oru\xc5\xbeane snage 2007. godine. Sljede\xc4\x87e godine su modeli 2000P opremljeni s Picatinny \xc5\xa1inama._NEWLINE_Ina\xc4\x8dica UKM-2000C se u poljskim oru\xc5\xbeanim snagama koristi kao sekundarno naoru\xc5\xbeanje na borbenom vozilu pje\xc5\xa1a\xc5\xa1tva KTO Rosomak (licencna ina\xc4\x8dica finske Patrije AMV). Modele 2000C i 2000P su u uporabi poljskih mirovnih snaga koje djeluju u Afganistanu u sklopu ISAF-a.'